Buceros

blodhornfugl
 neshornfugl
 storhornfugl
 B. mindanensis

Buceros  er ei slekt i underfamilien neshornfugler (Bucerotinae), som er én av to underfamilier i hornfuglfamilien (Bucerotidae). Slekten består av fire arter (sju taxa), som stort sett kun lever i strøk med eviggrønn skog i deler av India og Sørøst-Asia.

 Etymologi 
Slektsnavnet Buceros betyr med horn som en okse og stammer fra det greske uttrykket boukerōs (βουκερως), som består av forstavelsen bous (βους = okse) og endelsen kerōs (κερως = horn). Slektsnavnet er således opphav til både det vitenskapelige familienavnet Bucerotidae og ordensnavnet Bucerotiformes.

Typearten er neshornfugl (B. rhinoceros), som derav også er opphav til gruppenavnet for underfamilien.

 Biologi 
Det tar tid før hornfugler blir voksne, og artene i Buceros er trolig de som bruker lengst tid av dem alle. De hekker ikke før de er omkring 5–6 år gamle. Til gjengjeld lever de lenge. Det er for eksempel kjent, at storhornfugl (B. bicornis) kan leve til den blir mer enn 60 år, ja kanskje til den blir over 70 år gammel.

 Taksonomi 
Blodhornfugl (B. hydrocorax) blir av og til regnet som konspesifikk med B. mindanensis (mangler norsk navn), som noen regner som en sørlig underart av samme art etter at Sibley & Monroe (1990, 1993) slo dem sammen. HBW Alive og BirdLife International regner dem nå som to selvstendige arter, etter at  splittet dem.  skiller seg fra  gjennom blant annet å være fysisk mindre og at den ytre halvdelen av nebbet er markant blekgult.

Noen har også regnet hjelmhornfugl (Rhinoplax vigil) til denne slekten, men en slik plassering savner allmenn aksept i dag.

 Inndeling 
Inndelingen følger HBW Alive og er i henhold til Kemp (2016). Norske navn på artene følger Norsk navnekomité for fugl og er i henhold til Syvertsen et al. (2008). Ikke alle arter har blitt navngitt på norsk.

 Bucerotiformes, hornfugler
 Bucerotidae, hornfuglfamilien
 Bucerotinae, neshornfugler
 Buceros
 B. hydrocorax, blodhornfugl
 B. mindanensis, (ikke navngitt)
 B. bicornis, storhornfugl
 B. rhinoceros, neshornfugl

 Referanser 
BirdLife International (2017) Species factsheet: Buceros hydrocorax. Downloaded from http://www.birdlife.org on 25/06/2017.

del Hoyo J. & Collar N.J. 2014: HBW and BirdLife International Illustrated Checklist of the Birds of the World. Volume 1: Non-passerines. Lynx Edicions, Barcelona, 1–903. ISBN 978-84-96553-94-1

Jobling, J. A. (2017). Key to Scientific Names in Ornithology. In: del Hoyo, J., Elliott, A., Sargatal, J., Christie, D.A. & de Juana, E. (eds.) (2017). Handbook of the Birds of the World Alive. Lynx Edicions, Barcelona

Kemp, A.C. (2016). Hornbills (Bucerotidae). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. Besøkt 2016-05-06

Kemp, A.C., Kirwan, G.M. & Boesman, P. (2017). Northern Rufous Hornbill (Buceros hydrocorax). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona.

Darren Naish (2014) The Splendid and Remarkable Anatomy of Hornbills. Scientific American, April 22, 2014. Besøkt 2017-07-01

Sibley, C.G., and B.L. Monroe (1990), Distribution and Taxonomy of the Birds of the World, Yale University Press, New Haven, CT.

Sibley, C.G., and B.L. Monroe (1993), A World Checklist of Birds, Yale University Press, New Haven, CT.

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-08-07

 Eksterne lenker 


Kategori:Bucerotiformes